text: Video: Borgmester: Campus er starten på rivende udvikling
  16 september 2014 kl. 12.34
  Syddansk Universitets nye campus i Kolding blev indviet tirsdag. Med flere andre store uddannelsesinstitutioner på vej, er Campus Kolding starten på en rivende udvikling, siger borgmester i Kolding, Jørgen Petersen (V).
  
  Efter flere års arbejde står det nye Campus Kolding nu helt klar. Men campus står ikke alene om at trække flere unge til byen.
  - Så kommer der jo de nye byggerier, der er varslet af UC Syd og nye ungdomsboliger osv., så der kommer til at ske en rivende udvikling, siger Jørgen Petersen til TV SYD.
  Campus Kolding har 1.900 studerende, men kan huse helt op til 2.500 studerende.
  Hør Jørgen Petersen fortælle om Koldings fremtid som studie-by i videoen. Varighed 1 minut og 3 sekunder.
  